
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 36 

16 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 1062877/831/Α0006/7.7.2003 (ΦΕΚ 
970 Β’), απόφασης του Υπουργού Οικονομίας και 
Οικονομικών «Σύσταση - συγκρότηση και ορισμός 
μελών Επιτροπής διενέργειας ανοικτού δημόσιου 
διαγωνισμού για την παροχή υπηρεσιών συντήρη¬ 
σης λογισμικού εφαρμογών, ανάπτυξης νέων 
εφαρμογών και εκπαίδευσης - μεταφοράς τεχνο¬ 
γνωσίας για τη λειτουργία των υποσυστημάτων και 


των εφαρμογών του ΤΑΧΙ5. 1 

Αποχαρακτηρισμός Κροατίας ως χώρας ειδικών συν¬ 
θηκών. 2 

Συγκρότηση Επιτροπής Εποπτείας για την εξέταση 
όλων των θεμάτων που προκύπτουν κατά την αξιο¬ 


λόγηση, ένταξη και υλοποίηση των έργων στο πρό¬ 
γραμμα «Πρόγραμμα Κατάρτισης και Μεταφοράς 
Τεχνογνωσίας για τη βελτίωση της Ανταγωνιστικό¬ 
τητας των Μ Μ Ε και Π Μ Ε του Κλάδου της Ελληνικής 
Γουνοποιίας», Δράση 8.2.4. Πράξη 2 του Επιχειρη¬ 
σιακού Προγράμματος Ανταγωνιστικότητα 


(Ε.Π.ΑΝ.). 3 

Παράταση της θητείας της Επιτροπής επιλογής μελε¬ 
τητών, για μελέτες έργων που η ανάθεση τους γί¬ 
νεται με μέριμνα των κεντρικών Υπηρεσιών της Γ ε¬ 
νικής Γραμματείας Δημοσίων Έργων. 4 

Σύσταση θέσεων ειδικευομένων γιατρών στο Πανεπι¬ 
στημιακό Γ.Ν. Λάρισας. 5 

Κατανομή ποσοτήτων αναφοράς αγελαδινού γάλα¬ 
κτος 10.750 τόνων από το Εθνικό Απόθεμα. 6 

Καθορισμός ειδικών προσόντων και κριτηρίων για 
πρόσληψη προσωπικού με σχέση εργασίας ιδιωτι¬ 
κού δικαίου αορίστου χρόνου στην Εθνική Πινακο¬ 
θήκη και Μουσείο Αλεξάνδρου Σούτζου και σύστα¬ 
ση Ειδικής Επιτροπής Αξιολόγησης. 7 


ΑΠΟΦΑΣΕΙ Σ 

Αριθ.1116080/ 1560/Α0006 (1) 

Τροποποίηση της 1062877/831/Α0006/7.7.2003 (ΦΕΚ 970 
Β’), απόφασης του Υπουργού Οικονομίας και Οικονο¬ 
μικών «Σύσταση - συγκρότηση και ορισμός μελών Επι¬ 
τροπής διενέργειας ανοικτού δημόσιου διαγωνισμού 
για την παροχή υπηρεσιών συντήρησης λογισμικού 
εφαρμογών, ανάπτυξης νέων εφαρμογών και εκπαί¬ 
δευσης - μεταφοράς τεχνογνωσίας για τη λειτουργία 
των υποσυστημάτων και των εφαρμογών του ΤΑΧΙ8. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 (ΦΕΚ 128Α’), 
όπως τροποποιήθηκε και ισχύει, 
β) Του Π.Δ. 81/2002 (ΦΕΚ57Α’). 

γ) Του άρθρου 19τουΝ. 1599/86 (ΦΕΚ 75Α’), όπως τρο¬ 
ποποιήθηκε και κωδικοποιήθηκε με τις διατάξεις του Ν. 
2690/99 (ΦΕΚ45Α). 

δ) Του Ν. 2362/95 «Περί Δημοσίου Λογιστικού κ.λπ.». 
ε) Του Ν. 2286/95 «Προμήθειεςτου Δημοσίου Τομέα και 
ρυθμίσεις συναφών θεμάτων». 

στ) Του Π.Δ. 394/96 «Κανονισμός Προμηθειών δημοσί¬ 
ου». 

ζ) Του άρθρου 19του Ν. 2470/97 (ΦΕΚ40Α’). 

2. Την 1046645/11896/0005/22.5.2003 απόφαση διε¬ 
νέργειας ανοικτού διαγωνισμού για την παροχή υπηρε¬ 
σιών συντήρησης λογισμικού εφαρμογών, ανάπτυξης νέ¬ 
ων εφαρμογών και εκπαίδευσης - μεταφοράς τεχνογνω¬ 
σίας για τη λειτουργία των υποσυστημάτων και των 
εφαρμογών του ΤΑΧΙ3. 

3. Την 1062877/831/Α0006/7.7.2003 (ΦΕΚ 970 Β’) από¬ 
φαση του Υπουργού Οικονομίας και Οικονομικών περί σύ¬ 
στασης, συγκρότησης και ορισμού μελών της Επιτροπής 
διενέργειας ανοικτού δημόσιου διαγωνισμού για την πα¬ 
ροχή υπηρεσιών συντήρησης λογισμικού εφαρμογών, 
ανάπτυξης νέων εφαρμογών και εκπαίδευσης - μεταφο¬ 
ράς τεχνογνωσίας για τη λειτουργία των υποσυστημάτων 
και των εφαρμογών του ΤΑΧΙ3. 

4. Το 1110002/14884/17.12.2003 έγγραφο της Δ/νσης 
Οικονομικού περί παράταση ισχύος προσφορών του έρ¬ 
γου για την παροχή υπηρεσιών συντήρησης λογισμικού 
εφαρμογών κ.λπ., για τη λειτουργία του Ο.Π.Σ.Φ. -ΤΑΧΙ3. 

5. Το 1110030/14924/22.12.2003 έγγραφο της Δ/νσης 
Οικονομικού με το οποίο ζητείται παράταση χρόνου λει¬ 
τουργίας της παραπάνω επιτροπής. 

6. Το γεγονός ότι από τις διατάξεις της απόφασης της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού. 

7. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ1703 Β’), με την οποία μεταβι¬ 
βάσθηκε η εξουσία, στο Γενικό Γραμματέα, στους Γενικούς 
Δ/ντές, κ.λπ., να υπογράφουν «Με εντολή Υπουργού». 

8. Την 1003096/15/0002Β/14.1.2003 απόφαση του 
Υπουργού Οικονομίας και Οικονομικών «Παράλληλη 
άσκηση καθηκόντων Γ ενικού Διευθυντή», αποφασίζουμε: 

Α. Τροποποιούμε την 1062877/831/Α0006/7.7.2003 
απόφαση του Υπουργού Οικονομίας και Οικονομικών πε¬ 
ρί σύστασης, συγκρότησης και ορισμού μελών της Επι¬ 
τροπής διενέργειας ανοικτού δημόσιου διαγωνισμού για 
την παροχή υπηρεσιών συντήρησης λογισμικού εφαρμο¬ 
γών, ανάπτυξης νέων εφαρμογών και εκπαίδευσης - με¬ 
ταφοράς τεχνογνωσίας για τη λειτουργία των υποσυστη¬ 
μάτων και των εφαρμογών του ΤΑΧΙ8, ως εξής: 

- Παρατείνουμε το χρόνο λειτουργίας της» επιτροπής 
αυτής από 17.12.2003 έως 30.4.2004. 

Β. Κατά τα λοιπά ισχύειη 1062877/831/Α0006/7.7.2003 
απόφαση του Υπουργού Οικονομίας και Οικονομικών. 

Γ. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 31 Δεκεμβρίου 2003 

Με εντολή Υπουργού 
Ο Γενικός Διευθυντής 
ΔΙΟΝ. ΚΟΥΝΑΔΗΣ 

-♦- 

Αριθ. Π2-31730/ΑΣ 14212 (2) 

Αποχαρακτηρισμός Κροατίας ως χώρας ειδικών 
συνθηκών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 81 του 
Οργανισμού του Υπουργείου Εξωτερικών, ο οποίος κυ¬ 
ρώθηκε με τη διάταξη του άρθρου πρώτου του Ν. 
2594/1998 «Κύρωση ως Κώδικα του σχεδίου νόμου “Ορ¬ 
γανισμός του Υπουργείου Εξωτερικών”» (Α' 62/1998). 

2. Τη γνώμη του Υπηρεσιακού Συμβουλίου του Υπουρ¬ 
γείου Εξωτερικών της 24ης Νοεμβρίου 2003. 

3. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992) και αντικαταστάθηκε με τη διάταξη 
του εδαφίου α' της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 
38/1997), και το γεγονός ότι από την εφαρμογή των διατά¬ 
ξεων της παρούσας απόφασης δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 


Η διάταξη της παραγράφου 1 του άρθρου 1 της Π20- 
10758/ΑΣ 4511/15.6.1999 «Καθορισμός των χωρών ειδι¬ 
κών συνθηκών και δυσμενών συνθηκών διαβίωσης» (Β' 
1341/1999) απόφασης του Υπουργού Εξωτερικών αντι¬ 
καθίσταται ως εξής: 

«Άρθρο 1 

Καθορίζονται οι χώρες ειδικών συνθηκών ως εξής: 

Αζερμπαϊτζάν, Αίγυπτος, Αιθιοπία, Αλβανία, Αλγερία, 
Αργεντινή, Αρμενία, Αυστραλία, Βενεζουέλα, Βοσνία-Ερ- 
ζεγοβίνη, Βουλγαρία, Βραζιλία, Γεωργία, Ζιμπάμπουε, 
Ηνωμένα Αραβικά Εμιράτα, Ιαπωνία, Ινδία, Ινδονησία, 
Ιορδανία, Ιράκ, Ισραήλ, Καζακστάν, Καμερούν, Κένυα, Κί¬ 
να, Κούβα, Κουβέιτ, Κύπρος, Λαϊκή Δημοκρατία του Κον¬ 
γκό, Λευκορωσία, Λίβανος, Λιβύη, Μαρόκο, Μεξικό, Νέα 
Ζηλανδία, Νότιος Κορέα, Νιγηρία, Νότιος Αφρική, Ου¬ 
κρανία, Ουρουγουάη, Πακιστάν, Περού, Ρουμανία, Ρω¬ 
σία, Σαουδική Αραβία, Σερβία και Μαυροβούνιο, Σουδάν, 
Συρία, Ταϊλάνδη, Τουρκία, Τυνησία, Χιλή, Πρώην Γιου¬ 
γκοσλαβική Δημοκρατία της Μακεδονίας.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ.οικ. 269/12 (3) 

Συγκρότηση Επιτροπής Εποπτείας για την εξέταση όλων 
των θεμάτων που προκύπτουν κατά την αξιολόγηση, 
ένταξη και υλοποίηση των έργων στο πρόγραμμα 
«Πρόγραμμα Κατάρτισης και Μεταφοράς Τεχνογνω¬ 
σίας για τη βελτίωση της Ανταγωνιστικότητας των 
ΜΜΕ και ΠΜΕ του Κλάδου της Ελληνικής Γουνοποι¬ 
ίας», Δράση 8.2.4. Πράξη 2 του Επιχειρησιακού Προ¬ 
γράμματος Ανταγωνιστικότητα (Ε.Π.ΑΝ.). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/85 (ΦΕΚ 137/Α) Κυβέρνηση και Κυβερνητι¬ 
κά όργανα όπως τροποποιήθηκε με το Ν.2081/92 (ΦΕΚ 
154/Α). 

2. Το Π.Δ. 229/86 «Σύσταση και Οργάνωση της Γ ενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ99/Α/95) «Συμπλήρωση και τροποποίηση διατάξε¬ 
ων» του Π.Δ. 396/89. 

3. Το Π.Δ. 27/1.2.96 (ΦΕΚ 19Α) «Συγχώνευση Υπουργεί- 
ωνΤουρισμού, ΒΕΤ και Εμπορίου στο Υπουργείο Ανάπτυ¬ 
ξης». 

4. Το άρθρο 28παρ. α'του Ν.2081/92 (ΦΕΚ 154Α) όπως 
αντικαταστάθηκε από το άρθρο 2 του Ν.2438/96 (ΦΕΚ 
21 ΙΑ). 

5. Την 485/31.10.01 (ΦΕΚ 1484/Β/31.10.01) Κοινή Από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στον Υφυπουργό Ανάπτυξης 
Αλέξανδρο Καλαφάτη». 

6. Την 19606/95 (ΦΕΚ 872/Β/95) απόφαση του Υφυ¬ 
πουργού Βιομηχανίας «Μεταβίβαση στο Γενικό Γραμμα¬ 
τέα Βιομηχανίας, στους Γενικούς Διευθυντές και Λοιπούς 

Προϊσταμένους Υπηρεσιακών Μονάδων της Γ.Γ.Β. του 
Υπουργείου Βιομηχανίας, Ενέργειας και Τεχνολογίας του 
δικαιώματος να υπογράφουν με εντολή Υφυπουργού». 

7. Τις διατάξεις του Ν. 707/77 (ΦΕΚ273), όπως τροπο¬ 
ποιήθηκε από τον 1472/84 (ΦΕΚ 112), 1479/84 (ΦΕΚ 145), 
2000/91 (ΦΕΚ 206), 2702/99 (ΦΕΚ 70) και το Π.Δ. 159/97 
(ΦΕΚ 135). 

8. Το ΦΕΚ 4223/3.12.1990 Καταστατικό Ίδρυσης της 
Ανωνύμου Εταιρείας με την Επωνυμία Βιομηχανία Κέντρο 
Ελληνικής Γούνας ΑΕ. 

9. Το Π.Δ. 98/96 (ΦΕΚ 77/Α/96) «Όροι και διαδικασίες 
ανάθεσης σε ενδιάμεσους φορείς της εφαρμογής προ- 
γραμμάτωνήτμημάτωντους, του Υπουργείου Ανάπτυξης 
που αναφέρονται στους τομείς βιομηχανίας, ενέργειας, 
έρευνας και τεχνολογίας και αφορούν έργα του ιδιωτικού 
τομέα καθώς και της διαχείρισης των αντίστοιχων πό¬ 
ρων». 

10. Την 0(2001)-550 της 14.3.2001 απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (ΕΠΑΝ). 

11. Τις διατάξεις του Ν.2860/2000 (ΦΕΚ 251/Α) «Διαχεί¬ 
ριση, Παρακολούθηση και έλεγχος του Κοινοτικού Πλαι¬ 
σίου στήριξης και άλλες διατάξεις», όπως τροποποιήθη¬ 
κε με το Ν.3193/2003 «Κανόνες τιμολόγησης, ρυθμίσεις 
Φ.Π.Α ηλεκτρονικών υπηρεσιών και άλλες διατάξεις» και 
ειδικότερα τις διατάξεις του άρθρου 17, παρ. 2 (ΦΕΚ 
266/Α/20.11.03). 

12. Την 2778/Β3 199/27.6.2002 Τροποποίηση της Από¬ 
φασης ένταξης της Πράξης «Πρόγραμμα Κατάρτισης και 
Μεταφοράς Τεχνογνωσίας για τη βελτίωση της Ανταγω¬ 
νιστικότητας των ΜΜΕ και ΠΜΕ του Κλάδου της Ελληνι¬ 
κής Γουνοποιίας» στο Ε.Π. «Ανταγωνιστικότητα»της Ειδι¬ 
κής Υπηρεσίας Διαχείρισης Επιχειρησιακού Προγράμμα¬ 
τος. 

13. Την ανάγκη υλοποίησης της Δράσης 8.2.4. Πράξη 2 
του ΕΠΑΝ. 

14. Την ανάγκη καταβολής αποζημίωσης για ειδικές και 
πρόσθετες εργασίες στα μέλη και γραμματείς των ομά¬ 
δων εργασίας των Μέτρων και Δράσεων του Επιχειρησια¬ 
κού Προγράμματος Ανταγωνιστικότητα 2000-2006. 

15. Την από 31.12.2003 εισήγηση της Διεύθυνσης ΜΜΕ 
του Υπουργείου Ανάπτυξης. 

16. Την 3260/16.7.2002 Απόφαση «Μεταβίβαση αρμο¬ 
διότητας ανάθεσης ενεργειών Τεχνικής Βοήθειας στη Γ ε¬ 
νική Γραμματεία Βιομηχανίας» (ΦΕΚ 760/Β/12.06.2003), 
αποφασίζουμε: 

1) Τη συγκρότηση πενταμελούς Επιτροπής Εποπτείας 
του προγράμματος «Πρόγραμμα Κατάρτισης και Μετα¬ 
φοράς Τεχνογνωσίας για τη βελτίωση της Ανταγωνιστι¬ 
κότητας των ΜΜΕ και ΠΜΕ του Κλάδου της Ελληνικής 
Γουνοποιίας», Πράξη 8.2.4/2. του Επιχειρησιακού Προ¬ 
γράμματος Ανταγωνιστικότητας (ΕΠΑΝ), αποτελούμενη 
από τους: 
ί) Πετροπούλου Ελένη 

μ) Καλογερόπουλος 

Διονύσιος 
ίϋ) ΤσόκαΑθηνά 
ίν) Μπαζάκου Εβίτα 
ν) Ζούρλα Αφροδίτη 

Κέντρου Ελληνικής 
Γούνας (ΚΕΓ) 


2) Έργο της Επιτροπής είναι η εποπτεία και ο έλεγχος 
της τήρησης του κανονιστικού πλαισίου υλοποίησης του 
προγράμματος και η επίλυση των πάσης φύσεως προ¬ 
βλημάτων που προκύπτουν από την υλοποίηση του. 

3) Γραμματείς της Επιτροπής ορίζονται οι Περογιαννά- 
κη Ελευθερία και Μητρομάρα Μαρία υπάλληλοι της 
Δ/νσης ΜΜΕ. 

4) Εισηγητές των θεμάτων είναι στελέχη του ΚΕΓ, οι 
οποίοι δεν αμείβονται στα πλαίσια της παρούσας απόφα¬ 
σης. 

5) Η αμοιβή των μελών της Επιτροπής Εποπτείας και 
των Γραμματέων θα καθορισθεί με Κοινή Υπουργική Από¬ 
φαση των Υπουργών Οικονομίας και Οικονομικών και 
Ανάπτυξης. 

6) Οι παραπάνω δαπάνες θα βαρύνουν την Εθνική Τε¬ 
χνική Βοήθεια της ΓΓΒ. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Ιανουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Δ17α/09/1/Φ.2.5 (4) 

Παράταση της θητείας της Επιτροπής επιλογής μελετη¬ 
τών, για μελέτες έργων που η ανάθεση τους γίνεται με 
μέριμνα των κεντρικών Υπηρεσιών της Γενικής Γραμ- 
ματείας Δημοσίων Έργων. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 716/1977 «περί μητρώου μελετη¬ 
τών και αναθέσεως και εκπονήσεως μελετών». 

2. Τις διατάξεις του Π.Δ. 194/1979 «Περί εκτελέσεως 
των άρθρων 11 και επόμενα του Ν. 716/1977.... μελετών» 
και ιδιαίτερα τις διατάξεις του άρθρου 2 αυτού. 

3. Τις διατάξεις του άρθρου 16 παρ. 1 της κοινής Υπουρ¬ 
γικής απόφασης 80855/5439/6.8.92 «Περιορισμός των 
Συλλογικών οργάνων του Υπουργείου Περιβάλλοντος, 
Χωροταξίας και Δημοσίων Έργων» (ΦΕΚ 573 Β’). 

4. Τις διατάξεις της Δ17α/01/79/Φ.221/24.8.1989 Υπουρ¬ 
γικής Απόφασης «Περί μεταβίβασης αρμοδιοτήτων 
Υπουργού ΠΕΧΩΔΕ στο Γενικό Γραμματέα και τα Προϊ¬ 
σταμένους Διευθύνσεων...» (ΦΕΚ 666/6.9.1989/τ.Β’). 

5. Τις διατάξεις της απόφασης Υ6/31.10.2001 «Ανάθεση 
αρμοδιοτήτων Υπουργού Περιβάλλοντος, Χωροταξίας 
και Δημοσίων Έργων στους Υφυπουργούς Περιβάλλο¬ 
ντος, Χωροταξίας και Δημοσίων Έργων» (ΒΊ 484/01). 

6. ΤηνΔ17α/02/18/Φ. 2.5/12.2.2003 απόφαση του Υφυ¬ 
πουργού ΠΕΧΩΔΕ «Συγκρότηση Επιτροπής επιλογής με¬ 
λετητών, για μελέτες έργων που η ανάθεση τους γίνεται 
με μέριμνα των κεντρικών Υπηρεσιών της Γ ενικής Γ ραμ- 
ματείας Δημοσίων Έργων». 

7. Τογεγονόςότιο Ν. 716/77 και το Π.Δ. 194/79, με την 
εξουσιοδότηση των οποίων συγκροτείται η ανωτέρω Επι¬ 
τροπή, θα πάψουν να ισχύουν στις 2.3.2004. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 


Πρόεδρος της Επιτροπής Τμηματάρχης ΥΠΑΝ 


Μέλος 

Μέλος 

Μέλος 

Μέλος 


Υπάλληλος ΥΠΑΝ 
Υπάλληλος ΥΠΑΝ 
Υπάλληλος ΥΠΑΝ 
Εκπρόσωπος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παρατείνουμε τη θητεία της Επιτροπής επιλογής μελε¬ 
τητών για μελέτες έργων που η ανάθεση τους γίνεται με 
μέριμνα των κεντρικών Υπηρεσιών της Γενικής Γραμμα- 
τείας Δημοσίων Έργων, η οποία συγκροτήθηκε για το 
έτος 2003 με την Δ17α/02/18/ Φ. 2.5./12.2.2003 απόφαση 
του Υφυπουργού ΠΕΧΩΔΕ, μέχρι 29.2.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2004 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Υ4α/46287 (5) 

Σύσταση θέσεων ειδικευομένων γιατρών στο Πανεπιστη¬ 
μιακό Γ.Ν. Λάρισας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως τροποποιήθηκε και συμπληρώθηκε με το Π.Δ. 299 
(ΦΕΚ 240/Α/2000). 

2. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83) όπως αυτό συμπληρώθηκε με τη παρ.6 
του άρθρου 3του Ν. 1579/85 (ΦΕΚ217/Α/85). 

3. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

4. Τις διατάξεις του Π.Δ/τος 129/92 (ΦΕΚ65/τ. Α/92) «Πε¬ 
ριορισμός συναρμοδιοτήτων κατά την έκδοση Υπουργι¬ 
κών Αποφάσεων σε θέματα αρμοδιότητας Υπουργείων. 

5. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης θα προκληθεί ετήσια δαπάνη 340.000,00 
ευρώ περίπου και θα αντιμετωπισθεί από την πίστωση των 
44.270.000,00 ευρώ του προϋπολογισμού έτους 2003 του 
Υπουργείου Υγείας και Πρόνοιας, γιατηνπρόσληψη και πλή¬ 
ρωση 3200 θέσεων, σύμφωνα με την ΔΙΠΠ/Φ.ΕΓΚΡ.8/233/ 
9686/24.6.2003 Απόφαση της Επιτροπής του άρθρου 2παρ. 
1 της αριθ. 55/98 ΠΥΣ (άρθρο 1 παρ. 51 Ν. 2412/1996). 

6. Τις διατάξεις του Π.Δ. 81/02 (ΦΕΚ 57/Α/02) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

7. Την 1065956/863/Α0006/03 (ΦΕΚ 985/τ.Β/16.7.2003 
απόφαση ανάθεσης αρμοδιοτήτων στους Υφυπουργούς 
Οικονομικών. 

8. Την 3418/8/7/02 (ΦΕΚ 861/Β/02) Απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
όπως αυτή τροποποιήθηκε με την 70697/22/7/2003) ΦΕΚ 
1012/τ. Β722/7/2003 Απόφαση. 

9. Τα αποσπάσματα πρακτικών των: 50/17/4/03 (Θέμα 
8ο α, β,γ,) και 51/21/4/2003 Συνεδριάσεων του Διοικητι¬ 
κού Συμβουλίου του Πε.Σ.Υ.Π. Θεσσαλίας. 

10. Την 6020/24/9/2003 απόφαση της Εκτελεστικής 
Επιτροπής του ΚΕΣΥ, αποφασίζουμε: 


Συνιστώνται και προστίθενται στον οργανισμό του Πα¬ 
νεπιστημιακού Γενικού Νοσοκομείου Λάρισας έντεκα 
(11) θέσεις ειδικευομένων γιατρών ως εξής: 

• Τρεις (3) θέσεις ειδικότητας Παθολογίας. 

• Μία (1) θέση ειδικότητας Μαιευτικής - Γυναικολογίας. 

• Πέντε (5) θέσεις ειδικότητας Ορθοπεδικής. 

• Δύο (2) θέσεις ειδικότητας Οφθαλμολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,9 Ιανουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. 282292 (6) 

Κατανομή ποσοτήτων αναφοράς αγελαδινού γάλα¬ 
κτος 10.750 τόνων από το Εθνικό Απόθεμα. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/1979 περί «Οργά¬ 
νωση των διοικητικών υπηρεσιών δια την εφαρμογήν της 
Συνθήκης Προσχωρήσεως της Ελλάδας εις τας Ευρω¬ 
παϊκός Κοινότητας και ρυθμίσεως συναφών σχετικών θε¬ 
σμικών και οργανωτικών θεμάτων» (Α 280), 

β) του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137), όπως αυτό προστέθηκε 
στο άρθρο 27 του Ν. 2081/1992 (Α 154) και τροποποιήθη¬ 
κε με το άρθρο 1, παρ. 2α του Ν. 2469/1997 (Α 38) «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις», 

γ) του άρθρου 94 του Ν. 2127/1993 «Εναρμόνιση προς 
το Κοινοτικό Δίκαιο του φορολογικού καθεστώτος των 
πετρελαιοειδών προϊόντων, αλκοόλης και αλκοολούχων 
ποτών και βιομηχανοποιημένων καπνών και άλλες διατά¬ 
ξεις» (Α 48) όπως τροποποιήθηκε και ισχύει. 

2. Τους κανονισμούς, όπωςτροποποιούνται και ισχύουν 
κάθε φορά: 

α) 1255/99 (ΕΚ) του Συμβουλίου «περί κοινής οργανώ- 
σεως αγοράς στον τομέα του γάλακτος και των γαλακτο¬ 
κομικών προϊόντων» (Ε 160) 

β) 3950/92 (ΕΟΚ) του Συμβουλίου «για τη θέσπιση συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων» (Ε 405) όπως τροποποι¬ 
ήθηκε με τον Καν. (ΕΚ) 1256/1999του Συμβουλίου (Ε 160) 

γ) 1392/2001 (ΕΚ) της Επιτροπής για τις λεπτομέρειες 
εφαρμογής του Καν. 3950/92 του Συμβουλίου για τη θέ¬ 
σπιση συμπληρωματικής εισφοράς στοντομέατου γάλα¬ 
κτος και των γαλακτοκομικών προϊόντων (Ε 187). 

3. Την 278187/14.8.2002 (Β 1072) Κοινή Υπουργική Από¬ 
φαση των Υπουργών Γεωργίας και Οικονομίας και Οικο¬ 
νομικών περί «Εφαρμογή του καθεστώτος της συμπλη¬ 
ρωματικής εισφοράς στον τομέα του γάλακτος και των 
γαλακτοκομικών προϊόντων». 

4 Την 39958/30.10.2001 Κοινή Απόφαση του Πρωθυ¬ 
πουργού και Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη» (Β 1479). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Την από 28.11.2003 και με αριθμό πρ. 9642 εισήγηση 
του ΕΛ.Ο.Γ. 

6. Τις σημερινές αδιάθετες ποσότητες του Εθνικού 
Αποθέματος των ποσοτήτων αναφοράς (ποσόστωσης) το 
ύψος των οποίων δεν επαρκεί για κατανομή σε όλους 
τους νομούς της χώρας. 

7. Τις ανάγκες σε ατομικές ποσότητες αναφοράς αγε¬ 
λαδινού γάλακτος των παραγωγών των ακριτικών νομών 
της Περιφέρειας Κεντρικής Μακεδονίας (Σέρρες, Κιλκίς, 
Πέλλα) και των νομών της Περιφέρειας Δυτικής Μακεδο¬ 
νίας (Καστοριά, Κοζάνη και Γρεβενά) καθώς και τις ανά¬ 
γκες αντιμετώπισης των διαρθρωτικών προβλημάτων 
στον τομέα. Από την Περιφέρεια Δυτικής Μακεδονίας 
εξαιρείται της συγκεκριμένης κατανομής ο νομός Φλώρι¬ 
νας διότι, μετά σημερινά δεδομένα, είναι ο μόνος νομός 
της εν λόγω περιφέρειας στον οποίο δεν παρουσιάζεται 
υπέρβαση της ποσόστωσης των ενεργών παραγωγών 
αγελαδινού γάλακτος. Επιπλέον διανομή ποσότητας σε 
αυτή τη φάση, από το περιορισμένο διαθέσιμο Εθνικό 
Απόθεμα, μεταξύ του πολύ μεγάλου αριθμού μικρών πα¬ 
ραγωγών του νομού Φλώρινας δε θα επιτελούσε το σκο¬ 
πό της επίλυσης διαρθρωτικών προβλημάτων. 

8. Την εισήγηση της Διεύθυνσης Ζωικής Παραγωγής 
και Α.Π.Α. του Υπουργείου Γεωργίας. 

9. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Την κατανομή 10.750 τόνων Εθνικής ποσότητας αναφο¬ 
ράς αγελαδινού γάλακτος (ποσοστώσεις) από το υφιστάμε¬ 
νο Εθνικό Απόθεμα, σε παραγωγούς των νομών Καστοριάς, 
Κοζάνης και Γρεβενών της Περιφέρειας Δυτικής Μακεδο¬ 
νίας και των ακριτικών νομών της Περιφέρειας Κεντρικής 
Μακεδονίας Σέρρες, Κιλκίς, Πέλλα, οι οποίοι κατά το γαλα¬ 
κτοκομικό έτος 2002-2003 χρησιμοποίησαν οι ίδιοι, μέσω 
παραδόσεων, τουλάχιστοντο 70% της ατομικήςτους ποσό¬ 
στωσης, λαμβανομένων υπόψη τωνπεριπτώσεωνανωτέρας 
βίας καιτωνεξαιρετικώνπεριστάσεων, και των οποίωνη ατο¬ 
μική ποσότητα αναφοράς είναι τουλάχιστον 20 τόνοι και δεν 
υπερβαίνει τους 200 τόνους. Οι ποσότητες αυτές του Εθνι¬ 
κού Αποθέματος κατανέμονται στους παραπάνω παραγω¬ 
γούς βάσει των ατομικών ποσοστώσεων που κατείχαν κατά 
το γαλακτοκομικό έτος 2002-2003, ως ακολούθως: 

- στους παραγωγούς με ατομική ποσόστωση από 20 
έως 50 τόνους κατανέμεται ποσότητα μέχρι το 20 % της 
ατομικής τους ποσόστωσης, 

- στους παραγωγούς με ατομική ποσόστωση από 50 
έως 200 τόνους κατανέμεται ποσότητα μέχρι το 15 % της 
ατομικής τους ποσόστωσης. 

Κατά τον υπολογισμό και καθορισμό του ανωτέρου πο¬ 
σοστού χρησιμοποίησης (70%) της ατομικής ποσόστω¬ 
σης, οι ατομικές ποσοστώσεις που αποκτήθηκαν κατά τη 
διάρκεια του γαλακτοκομικού έτους 2002-2003 από αγο¬ 
ρά, δεν λαμβάνονται υπόψη. 

Δεν είναι δικαιούχοι της εν λόγω κατανομής οι παραγω¬ 
γοί οι οποίοι κατά τα γαλακτοκομικά έτη 2001-2002, 2002- 
2003 και 2003-2004 προέβησαν σε μεταβίβαση μέρους ή 
όλης της ατομικής τους ποσόστωσης χωρίς να την έχουν 
ανακτήσει μέχριτην εφαρμογή της παρούσας απόφασης. 

Σε περίπτωση μη εξάντλησης της διαθέσιμης προς κα¬ 
τανομή ποσότητας αναφοράς αγελαδινού γάλακτος, αυ¬ 
τή παραμένει στο Εθνικό Απόθεμα. 


2. Διαδικασία 

α) Η κατανομή της Εθνικής ποσότητας αναφοράς που 
προβλέπεται με την παρούσα απόφαση θα γίνει από τον 
ΕΛ.Ο.Γ. σε συνεργασία με τις Δ/νσεις Αγροτικής Ανάπτυ¬ 
ξης των Νομ. Αυτοδιοικήσεων Σερρών, Κιλκίς, Πέλλας, 
Καστοριάς, Κοζάνης και Γ ρεβενών, καθώς και τη Δ/νση 
Ζωικής Παραγωγής και ΑΠΑτου Υπουργείου Γεωργίας. 

β) Οι τελικές καταστάσεις των δικαιούχων αναρτώνται 
με τη συνήθη διαδικασία ανάρτησης στα γραφεία του 
ΕΛ.Ο.Γ. και στις Δ/νσεις Αγροτικής Ανάπτυξης των Νομ. 
Αυτοδιοικήσεων επί 1 εβδομάδα, περίοδο κατά την οποία 
οι ενδιαφερόμενοι παραγωγοί έχουν δικαίωμα υποβολής 
ένστασης. 

Οι ενστάσεις θα αφορούν μόνο τυχόν λάθη ή παραλεί¬ 
ψεις για παραγωγούς που ανήκουν στις συγκεκριμένες 
κατηγορίες και για τους οποίους προβλέπεται χορήγηση 
ποσόστωσης βάσει της παρούσας απόφασης. 

Οι ενστάσεις υποβάλλονται στον ΕΛ.Ο.Γ. μέσω των 
Δ/νσεων Αγροτικής Ανάπτυξης των Νομ. Αυτοδιοικήσε¬ 
ων, εξετάζονται από τον ΕΛ.Ο.Γ. σε συνεργασία με τη 
Δ/νση Ζωικής Παραγωγής και ΑΠΑ σε διάστημα 15 ημε¬ 
ρών από τη λήξη της προθεσμίας υποβολής ενστάσεων 
και τα αποτελέσματα αναρτώνται επί 1 εβδομάδα στους 
παραπάνω τόπους ανάρτησης. 

γ) Σε περίπτωση διαπίστωσης αχρεωστήτως χορηγη- 
θεισών ποσοτήτων αναφοράς αυτές επιστρέφουν στο 
Εθνικό Απόθεμα. 

δ) Οι περιπτώσεις ανωτέρας βίας καθώς και οι εξαιρετι¬ 
κές περιστάσεις υποβάλλονται στον ΕΛ.Ο.Γ. μέσω της οι¬ 
κείας Δ/νσης Αγροτικής Ανάπτυξης μαζί με τα σχετικά πα¬ 
ραστατικά και εξετάζονται από το Διοικητικό Συμβούλιο 
του ΕΛ.Ο.Γ. 

3. Οι δικαιούχοι παραγωγοί της παρούσας απόφασης 
υπόκεινται στις διατάξεις του άρθρου 9 παρ. 4 και 8 της 
ΚΥΑ278187/14.8.2002 (Β 1072). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιανουάριου 2004 

Ο ΥΦΥΠΟΥΡΓΟΣ 

ΦΩΤΗΣ ΧΑΤΖΗΜΙΧΑΛΗΣ 
-♦- 

Αριθ. ΥΠΠΟ/ΔΙΟΙΚ/Δ.Π.Ε.Φ./57861 (7) 

Καθορισμός ειδικών προσόντων και κριτηρίων για πρό¬ 
σληψη προσωπικού με σχέση εργασίας ιδιωτικού δι¬ 
καίου αορίστου χρόνου στην Εθνική Πινακοθήκη και 
Μουσείο Αλεξάνδρου Σούτζου και σύσταση Ειδικής 
Επιτροπής Αξιολόγησης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Ν. 1079/80 «Περί Οργανισμού και λειτουργίας 
Εθνικής Πινακοθήκης και Μουσείου Αλεξάνδρου Σού¬ 
τζου» (ΦΕΚ239/Α/14.10.1980), 

β. Του Ν.3057/02, άρθ. 80, παρ.4 εδαφ. στ'«Τροποποίη¬ 
ση και συμπλήρωση του Ν. 2725/99, Ρύθμιση θεμάτων 
Υπουργείου Πολιτισμού και άλλες διατάξεις» (ΦΕΚ 
239/Α/10.10.2002), 

γ. Του Π .Δ/γματος 80/00 «Σύσταση Περιφερειακής Υπη¬ 
ρεσίας της Εθνικής Πινακοθήκης - Μουσείου Αλεξάνδρου 
Σούτζου στο Ναύπλιο με την επωνυμία Παράρτημα Εθνι¬ 
κής Πινακοθήκης Ναυπλίου» (ΦΕΚ66/Α/10.3.2000), 

δ. του Ν. 2947/01, άρθ. 17, παρ. 4 «Θέματα Ολυμπιακής 
Φιλοξενίας, Έργων Ολυμπιακής Υποδομής και άλλες δια¬ 
τάξεις» (ΦΕΚ228/Α/9.10.2001), 

2. Την 17122/7.5.2003 (ΦΕΚ592/Β/14.5.2003) κοινή από¬ 
φαση του Υπουργού Πολιτισμού και των Υφυπουργών Οι¬ 
κονομίας και Οικονομικών και Εσωτερικών, Δημόσιας Δι¬ 
οίκησης και Αποκέντρωσης, για τη σύσταση θέσεων προ¬ 
σωπικού με σχέση εργασίας ιδιωτικού δικαίου αορίστου 
χρόνου στην Εθνική Πινακοθήκη-Μουσείο Αλεξάνδρου 
Σούτζου και στο παράρτημα Ναυπλίου, 

3. ΤηνΔΙΠΠ/Φ, ΕΓΚΡ. 11/343/11874//12.9.2003 Απόφα¬ 
ση της Επιτροπής του άρθρου 2, παρ.1 της 55/98 ΠΥΣ 
όπως ισχύει, «έγκριση πρόσληψης δεκαέξι (16) ατόμων, 
με σχέση εργασίας ιδιωτικού δικαίου αορίστου χρόνου σε 
φορείς εποπτευόμενους από το Υπουργείο Πολιτισμού». 

4. Την ύπαρξη των αναγκαίων πιστώσεων στον προϋπο¬ 
λογισμό της Εθνικής Πινακοθήκης και Μουσείου Αλεξάν¬ 
δρου Σούτζου (ΝΠΔΔ, επιχορηγούμενο από τον Κρατικό 
Προϋπολογισμό), για την πρόσληψη δώδεκα (12) ατό¬ 
μων, διαφόρων ειδικοτήτων, με σχέση εργασίας ιδιωτικού 
δικαίου αορίστου χρόνου στην Ε.Π.Μ.Α.Σ. και το Παράρ¬ 
τημα Ναυπλίου. 

5. Τις υπηρεσιακές ανάγκες της Εθνικής Πινακοθήκης- 
Μουσείο Αλεξάνδρου Σούτζου σε προσωπικό, για την 
υποστήριξη των αναγκών της Ολυμπιακής Προετοιμα¬ 
σίας, αποφασίζουμε: 

1. Καθορίζουμε ως ειδικά προσόντα πρόσληψης για τις 
δώδεκα (12) θέσεις, διαφόρων ειδικοτήτων, με σχέση ερ¬ 
γασίας ιδιωτικού δικαίου αορίστου χρόνου, που συστά- 
θηκαν στην Εθνική Πινακοθήκη και Μουσείο Αλεξάνδρου 
Σούτζου και το Παράρτημα Ναυπλίου, με την ΥΠΠΟ/ΔΙ- 
ΟΙΚ/Β/17122, 18085/6.5.03 (ΦΕΚ592/Β/14.5.03) κοινή 
υπουργική απόφαση, κατά ειδικότητα, τα εξής: 

ΕΙΔΙΚΟΤΗΤΑ 

ΠΕΖωγράφων 

1) Πτυχίο ή δίπλωμα Ανωτάτης Σχολής Καλών Τεχνών 
της ημεδαπής ή ισότιμο τίτλο σπουδών της αλλοδαπής. 

2) Προϋπηρεσία τουλάχιστον ενός (1) έτους σε μαθή¬ 
ματα και εργαστήρια αισθητικής αγωγής σε μουσεία ή εκ¬ 
παιδευτικά ιδρύματα (δημόσια ή ιδιωτικά) ή Ο.Τ.Α. 

3) Άριστη γνώση μίας ευρωπαϊκής γλώσσας (αγγλικής 
ή γαλλικής ή γερμανικής ή ισπανικής ή ιταλικής). 

ΠΕ Ιστορικών Τέχνης 

1) Πτυχίο ή δίπλωμα Ιστορίας της Τέχνης ή Αρχαιολο¬ 
γίας ή Μουσειολογίας ΑΕΙ της ημεδαπής ή ισότιμο τίτλο 
σπουδώντης αλλοδαπής. 

2) Μεταπτυχιακός τίτλος σπουδών στην ιστορία της τέ¬ 
χνης ή στη μουσειολογία ή στη διαχείριση μουσείων ημε¬ 
δαπού ή ισοτίμου αλλοδαπού πανεπιστημίου. 

3) Προϋπηρεσία τουλάχιστον έξι (6) μηνών σε Μουσείο 
ή Πινακοθήκη Σύγχρονης Τέχνης. 

4) Άριστη γνώση δύο (2) ευρωπαϊκών γλωσσών (αγγλι¬ 
κής ή γαλλικής ή γερμανικής ή ισπανικής ή ιταλικής) και 
καλή γνώση μίας έκτων υπολοίπων αναφερομένων γλωσ¬ 
σών. 

5) Γνώσεις χειρισμού Η/Υ. 

ΠΕ Συντηρητών Εργων Τέχνης (με ειδίκευση στη συ¬ 


ντήρηση αρχειακού υλικού: χαρτί, χαρακτικά, ακουαρέ- 
λες, παστέλ, αρχειακά έγγραφα κ.λπ.). 

1) Πτυχίο ή δίπλωμα Τμήματος Συντήρησης Έργων Τέ¬ 
χνης και Αρχαιοτήτων ΑΕΙ της ημεδαπής ή ισότιμο τίτλο 
σπουδών της αλλοδαπής. 

2) Άριστη γνώση μίας ευρωπαϊκής γλώσσας (αγγλικής 
ή γαλλικής ή γερμανικής ή ισπανικής ή ιταλικής) και καλή 
γνώση μίας έκτων υπολοίπων αναφερομένων γλωσσών. 

3) Πρακτική άσκηση σε μουσείο ή δημόσιο ερευνητικό 
κέντρο στη συντήρηση αρχειακού υλικού. 

4) Γνώσεις στη συντήρηση αρχειακού υλικού, προση- 
κόντως αποδεικνυόμενες με αντίστοιχη βεβαίωση από 
μουσείο ή δημόσιο ερευνητικό κέντρο. 

5) Γνώσεις χειρισμού Η/Υ. 

ΠΕ Συντηρητών Εργων Τέχνης (με ειδίκευση στη συ¬ 
ντήρηση ζωγραφικών έργων τέχνης) 

1) Πτυχίο ή δίπλωμα Τμήματος Συντήρησης Έργων Τέ¬ 
χνης και Αρχαιοτήτων ΑΕΙ της ημεδαπής ή ισότιμο τίτλο 
σπουδών της αλλοδαπής. 

2) Μεταπτυχιακός τίτλος σπουδών στις φυσικοχημικές 
μεθόδους ανάλυσης στη συντήρηση έργων τέχνης ημε¬ 
δαπού ή ισοτίμου αλλοδαπού πανεπιστημίου. 

3) Προϋπηρεσία τουλάχιστον δώδεκα (12) μηνών σε μου¬ 
σείο ή δημόσιο φορέα πάνω στη συντήρηση έργωντέχνης. 

4) Άριστη γνώση μίας ευρωπαϊκής γλώσσας (αγγλικής 
ή γαλλικής ή γερμανικής ή ισπανικής ή ιταλικής) και καλή 
γνώση μίας εκ των υπολοίπων αναφερομένων γλωσσών. 

5) Γνώσεις στις φυσικοχημικές μεθόδους ανάλυσης και 
στην εφαρμογή χρωματογραφικών και φασματοσκοπι¬ 
κών μεθόδων ανάλυσης στη συντήρηση έργων τέχνης, 
προσηκόντως αποδεικνυόμενες με αντίστοιχες βεβαιώ¬ 
σεις από μουσείο ή δημόσιο ερευνητικό κέντρο. 

6) Συμμετοχή σε ερευνητικό πρόγραμμα, προσηκόντως 
αποδεικνυομένη με αντίστοιχη βεβαίωση. 

7) Γνώσεις χειρισμού Η/Υ. 

ΠΕ Χημικών (με ειδίκευση στην προστασία και αποκα¬ 
τάσταση των έργων τέχνης) 

1) Πτυχίο ή δίπλωμα Χημείας ΑΕΙ της ημεδαπής ή ισότι¬ 
μο τίτλο σπουδών της αλλοδαπής. 

2) Μεταπτυχιακός τίτλος σπουδών ημεδαπού ή ισοτί¬ 
μου αλλοδαπού πανεπιστημίου πάνω στη συντήρηση και 
αποκατάσταση έργωντέχνης. 

3) Άριστη γνώση δύο (2) ευρωπαϊκών γλωσσών (αγγλι¬ 
κής ή γαλλικής ή γερμανικής ή ισπανικής ή ιταλικής). 

4) Πρακτική άσκηση σε μουσείο ή δημόσιο ερευνητικό 
κέντρο στη χημεία και συντήρηση έργωντέχνης. 

5) Γνώσεις στις φυσικοχημικές μεθόδους ανάλυσης στη 
συντήρηση των έργωντέχνης, προσηκόντως αποδεικνυό- 
μενες με αντίστοιχες βεβαιώσεις. 

6) Συμμετοχή σε ερευνητικά προγράμματα, προσηκό¬ 
ντως αποδεικνυομένη με αντίστοιχη βεβαίωση. 

7) Γνώσεις χειρισμού Η/Υ. 

ΠΕ Αρχειονομίας 

1) Πτυχίο ή δίπλωμα Αρχειονομίας και Βιβλιοθηκονο¬ 
μίας ΑΕΙ της ημεδαπής ή ισότιμο τίτλο σπουδών της αλ¬ 
λοδαπής. 

2) Άριστη γνώση της αγγλικής γλώσσας και καλή γνώση 
γερμανικής και ιταλικής. 

3) Τρίμηνη πρακτική άσκηση σε μουσείο Ιστορίας της 
Τέχνης. 

4) Γνώσεις οργάνωσης και διαχείρισης αρχειακού υλι¬ 
κού Μουσείου Ιστορίας της Τέχνης, προσηκόντως απο- 
δεικνυόμενες με αντίστοιχη βεβαίωση. 

5) Γνώση χειρισμού Η/Υ. 

ΤΕ Συντηρητών Έργων Τέχνης (με ειδίκευση στην 
εφαρμογή λέιζερ στα ζωγραφικά έργα τέχνης) 

1) Πτυχίο ή δίπλωμα Τμήματος Συντήρησης Αρχαιοτή¬ 
των και Έργων Τέχνης ΤΕΙ της ημεδαπής ή ισότιμο τίτλο 
σπουδώντης αλλοδαπής. 

2) Προϋπηρεσία τουλάχιστον δώδεκα (12) μηνών σε 
μουσείο Νεώτερης Τέχνης. 

3) Άριστη γνώση μίας ευρωπαϊκής γλώσσας (αγγλικής 
ή γαλλικής ή γερμανικής ή ισπανικής ή ιταλικής) και καλή 
γνώση μίας έκτων υπολοίπων αναφερομένων γλωσσών. 

4) Πρακτική άσκηση σε μουσείο ή δημόσιο ερευνητικό 
κέντρο πάνω στην εφαρμογή λέιζερ στα ζωγραφικά έργα 
τέχνης. 

5) Γνώσεις στην εφαρμογή λέιζερ στα ζωγραφικά έργα 
τέχνης, προσηκόντως αποδεικνυόμενες με αντίστοιχες 
βεβαιώσεις από μουσείο ή δημόσιο ερευνητικό κέντρο. 

6) Συμμετοχή σε ερευνητικά προγράμματα, προσηκό¬ 
ντως αποδεικνυομένη με αντίστοιχη βεβαίωση. 

7) Γνώσεις χειρισμού Η/Υ. 

ΤΕ Συντηρητών Έργων Τέχνης (με ειδίκευση στη συ¬ 
ντήρηση ζωγραφικών έργων τέχνης 19ου-20ού αιώνα) 

1) Πτυχίο ή δίπλωμα Τμήματος Συντήρησης Αρχαιοτή¬ 
των και Έργων Τέχνης ΤΕΙ της ημεδαπής ή ισότιμο τίτλο 
σπουδώντης αλλοδαπής. 

2) Προϋπηρεσία τουλάχιστον δύο (2) ετών σε μουσείο ή 
άλλο εργαστήριο συντήρησης πάνω στη συντήρηση ζω¬ 
γραφικών έργων τέχνης. 

3) Καλή γνώση μίας ευρωπαϊκής γλώσσας (αγγλικής ή 
γαλλικής ή γερμανικής ή ισπανικής ή ιταλικής). 

4) Πρακτική άσκηση σε μουσείο Νεώτερης Τέχνης πά¬ 
νω στη συντήρηση ζωγραφικών έργων τέχνης 19ου-20ού 
αιώνα. 

5) Γνώσεις στη συντήρηση ζωγραφικών έργων τέχνης 
19ου-20ού αιώνα, προσηκόντως αποδεικνυόμενες με 
αντίστοιχη βεβαίωση από μουσείο ή δημόσιο ερευνητικό 
κέντρο. 

6) Συμμετοχή σε ερευνητικό πρόγραμμα, προσηκόντως 
αποδεικνυομένη με αντίστοιχη βεβαίωση. 

7) Γνώση χειρισμού Η/Υ. 

ΤΕ Συντηρητών Έργων Τέχνης (με ειδίκευση στη συ¬ 
ντήρηση γλυπτών έργων 19ου-20ού αιώνα) 

1) Πτυχίο ή δίπλωμα Τμήματος Συντήρησης Αρχαιοτή¬ 
των και Έργων Τέχνης ΤΕΙ της ημεδαπής ή ισότιμο τίτλο 
σπουδώντης αλλοδαπής. 

2) Προϋπηρεσία τουλάχιστον δύο (2) ετών σε μουσείο 
Νεώτερης Τέχνης πάνω στη συντήρηση γλυπτών. 

3) Πολύ καλή γνώση μίας ευρωπαϊκής γλώσσας (αγγλικής 
ή γαλλικής ή γερμανικής ή ισπανικής ή ιταλικής) και καλή 
γνώση μίας εκ των υπολοίπων αναφερομένων γλωσσών. 

4) Πρακτική άσκηση σε μουσείο πάνω στη συντήρηση 
γλυπτών. 

5) Γνώσεις στη συντήρηση γλυπτών, προσηκόντως 
αποδεικνυόμενες με αντίστοιχες βεβαιώσεις από μου¬ 
σείο ή δημόσιο ερευνητικό κέντρο. 

6) Συμμετοχή σε ερευνητικό πρόγραμμα, προσηκόντως 
αποδεικνυομένη με αντίστοιχη βεβαίωση. 


7) Γνώση χειρισμού Η/Υ. 

ΤΕ Βιβλιοθηκονόμων 

1) Πτυχίο ή δίπλωμα Τμήματος Βιβλιοθηκονομίας ΤΕΙ 
της ημεδαπής ή ισότιμο τίτλο σπουδών της αλλοδαπής. 

2) Πολύ καλή γνώση ισπανικής γλώσσας και καλή γνώ¬ 
ση της αγγλικής. 

3) Προϋπηρεσία τουλάχιστον έξι (6) μηνών στη χρήση 
του προγράμματος αυτοματοποίησης βιβλιοθηκών ΠΤΟ¬ 
ΛΕΜΑΙΟΣ II σε βιβλιοθήκη Μουσείου Ιστορίαςτης Τέχνης. 

4) Προϋπηρεσία τουλάχιστον δύο (2) ετών σε ειδική βι¬ 
βλιοθήκη. 

5) Γνώσεις χειρισμού Η/Υ. 

Οι υποψήφιοι για πρόσληψη στις αναφερόμενες, στο 
προοίμιο της παρούσης, θέσεις, οι οποίοι πληρούν τις 
απαιτούμενες προϋποθέσεις (κάλυψη γενικών και ειδικών 
προσόντων), κατατάσσονται σε πίνακες προτεραιότητας, 
κατά φθίνουσα σειρά συνολικής βαθμολογίας, όπως αυ¬ 
τή προκύπτει από τη βαθμολόγηση των ακολούθων κρι¬ 
τηρίων: 

Α)Τίτλοι σπουδών: 

1. Τίτλος σπουδών που απαιτείται σύμφωνα με την προ¬ 
κήρυξη: οι μονάδες του βαθμού του τίτλου (υπολογιζόμε¬ 
νες σε δεκάβαθμη κλίμακα) με δύο δεκαδικά ψηφία, πολ- 
λαπλασιαζόμενες με τον αριθμό εκατό (100). 

2. Για τις θέσεις που απαιτείται μεταπτυχιακός τίτλος 
σπουδών: 

α) διδακτορικό δίπλωμα στο γνωστικό αντικείμενο της 
θέσης, τριακόσιες (300) μονάδες. 

β) μεταπτυχιακός τίτλος σπουδών ετήσιας φοίτησης 
στο γνωστικό αντικείμενο της θέσης, εκατόν πενήντα 
(150) μονάδες. 

Β) Προϋπηρεσία: 

Η προϋπηρεσία, πέραν του προβλεπόμενου χρόνου 
που απαιτείται ως προσόν πρόσληψης, μοριοδοτείται ως 
εξής: 

1. Για τους πρώτους δώδεκα μήνες: πέντε (5) μονάδες 
ανά μήνα. 

2. Γιατους επόμενους δώδεκα μήνες: οκτώ (8) μονάδες 
ανά μήνα. 

3. Για τους επόμενους δώδεκα μήνες: εννέα (9) μονά¬ 
δες ανά μήνα. 

4. Γ ιατους επόμενους δώδεκα μήνες: οκτώ (8) μονάδες 
ανά μήνα. 

5. Για τους επόμενους δώδεκα μήνες: πέντε (5) μονάδες 
ανά μήνα. 

Γ) Γνώση ξένης γλώσσας: 

1. Για άριστη γνώση: εβδομήντα (70) μονάδες 

2. Για πολύ καλή γνώση: πενήντα (50) μονάδες 

3. Για καλή γνώση: τριάντα (30) μονάδες. 

Η γνώση της ξένης γλώσσας, στο κατά περίπτωση ορι¬ 
ζόμενο επίπεδο, αποδεικνύεται σύμφωνα με τις διατάξεις 
του Π.Δ. 50/01 (ΦΕΚ39/Α/2001). 

Οι μη πληρούντεςτις απαιτούμενες προϋποθέσεις απο¬ 
κλείονται με απόφαση της Επιτροπής Αξιολόγησης και 
εγγράφονται σε πίνακα αποκλεισμένων. 

Γ ια την υλοποίηση της διαδικασίας κατάρτισης του πί¬ 
νακα των υποψηφίων, με εφαρμογή των κριτηρίων, συ¬ 
γκροτείται τριμελής Επιτροπή Αξιολόγησης και Επιλο¬ 
γής, η οποία καλείτους υποψηφίους σε συνέντευξη, προ- 
κειμένου να διαπιστώσει το επίπεδο της εξειδίκευσή τους 




304 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και τις ειδικές γνώσεις, κατά περίπτωση, όπου αυτές δεν 
αποδεικνύονται από αντίστοιχες βεβαιώσεις. 

Για τα ανωτέρω η Επιτροπή μοριοδοτεί τους υποψηφί¬ 
ους, μετά από συνεκτίμηση και της όλης παρουσίας αυ¬ 
τών, με είκοσι (20) μονάδες κατ’ ανώτατο όριο. 

Αν οι ανωτέρω μονάδες συμπίπτουν, η σειρά κατάταξης 
μεταξύ των ισοβαθμούντων καθορίζεται σύμφωνα με τις πε¬ 
ρισσότερες μονάδες που συγκεντρώνει ο υποψήφιος στα 
κριτήρια που καθορίζει για την περίπτωση αυτή ο νόμος. 

Η Επιτροπή Αξιολόγησης και Επιλογής αποτελείται από: 
α) τη Διευθύντρια της Εθνικής Πινακοθήκης και Μου¬ 
σείου Αλεξάνδρου Σούτζου (ΕΠΜΑΣ), ως Πρόεδρο, ανα- 
πληρούμενη από τη Διευθύντρια Συλλογών, Καλλιτεχνι¬ 
κού και Μουσειολογικού Προγραμματισμού της ΕΠΜΑΣ, 
β) το Διευθυντή Καλλιτεχνικής Συντήρησης και Αποκα¬ 
τάστασης Έργων Τέχνης της ΕΠΜΑΣ αναπληρούμενο 
από μόνιμο υπάλληλο της ΕΠΜΑΣ με βαθμό Α'. 


γ) το Διευθυντή Διοικητικού-Οικονομικού της ΕΠΜΑΣ 
αναπληρούμενο από μόνιμο υπάλληλο της ΕΠΜΑΣ με 
βαθμό Α'. 

Σε περίπτωση απουσίας ή κωλύματος της Προέδρου 
της Επιτροπής θα προεδρεύσει ο Διευθυντής Διοικητι- 
κού-Οικονομικού της ΕΠΜΑΣ. 

Η Επιτροπή επικουρείται στο έργο της από μόνιμο 
υπάλληλο της ΕΠΜΑΣ, ως Γραμματέα, ο οποίος ορίζεται 
με τον αναπληρωτή του, με απόφαση της Προέδρου της 
ανωτέρω Επιτροπής. 

Τα απαιτούμενα δικαιολογητικά και κάθε άλλο σχετικό 
στοιχείο θα καθοριστούν με την οικεία Προκήρυξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,8 Ιανουάριου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

